SIA ‘’Mazsalacas slimnīca’’
Finanšu un nefinanšu mērķu rezultāti 2023. gadā

Ar Pašvaldības domes 30.03.2023. lēmumu Nr.117 (protokols Nr.5, 11.§) “Par Valmieras novada pašvaldības tiešās līdzdalības saglabāšanu sabiedrībā ar ierobežotu atbildību “Mazsalacas slimnīca”” tika noteikts Sabiedrībai vispārējais stratēģiskais mērķis  - organizēt veselības aprūpes pakalpojumu pieejamību Mazsalacas pilsētā, Mazsalacas, Ramatas, Sēļu un Skaņkalnes pagastā, sniedzot un attīstot kvalitatīvus veselības aprūpes pakalpojumus, veicinot iedzīvotāju veselību”
Saskaņā ar pārvaldības likuma 1.panta pirmās daļas 16. punktu nefinanšu mērķi ir kapitālsabiedrības mērķi, kas izriet no kapitālsabiedrībai noteiktā vispārējā stratēģiskā mērķa, tiesību aktiem un politikas plānošanas dokumentiem un ir saistīti ar publiskai personai noteikto funkciju izpildes nodrošināšanu. Savukārt šī likuma 1. panta pirmās daļas 17. punkts nosaka, ka finanšu mērķi ir kapitālsabiedrības mērķi, kas saistīti ar tās finanšu darbības stāvokli
Pamatojoties uz Pašvaldības noteikto vispārējo stratēģisko mērķi, Sabiedrība ir izvirzījusi nefinanšu mērķus un noteikusi uzdevumus to sasniegšanai:
1) Attīstīt maksas paliatīvo aprūpi un īslaicīgo un ilgstošo sociālo aprūpi
· 2023. gadā palielināts paliatīvās un ilgstošās sociālās aprūpes gultu skaits par piecām gultām; 
· Tiek regulāri nodrošināta guļošiem pacientiem ar hroniskām slimībām un dažādiem kustību traucējumiem medicīniskā aprūpe mājās pamatvajadzību apmierināšanai saskaņā ar NVD nodrošinājumu pieprasītajā apmērā; 
2) Kvalificēts un motivēts personāls -  paaugstināt medicīnas personāla kvalifikāciju un personīgo atbildību par finanšu līdzekļu izlietojumu ārstniecības procesā, lai vienlaikus nodrošinātu ārstniecības vadlīniju ieviešanu
· Medicīniskais personāls ir atjaunojis savu kvalifikāciju atbilstoši normatīvajiem aktiem;
· Motivējoša un konkurētspējīga atalgojuma nodrošināšana darbiniekiem, ņemot vērā darba specifiku, veicamā darba sarežģītību un vidējo darba samaksas apmēru valstī, 2023. gadā darba samaksas pieaugums bija 3%;
· Par veikto ieguldījumu izmaksājām prēmiju personāla motivēšanai, izmaksājot prēmēšanai ne vairāk par 5 (pieciem) % no budžetā atlīdzībai paredzētā līdzekļu apjoma
· Piesaistīt jaunus speciālistus  – ir piesaistīts vēl viens zobārsts;
3) Sniegt vispusīgus veselības aprūpes pakalpojumus, nodrošinot to pieejamību
· Saglabāt ambulatorās veselības aprūpes pakalpojumu apjomu atbilstoši iedzīvotāju skaitam;
· Pastāvīgi tiek nodrošināta vairāku speciālistu pieejamība – gan ģimenes ārsts, gan zobārsts;
· Sabiedrības mājas lapā regulāri tiek aktualizēta informācija par speciālistu pieņemšanas laikiem un pakalpojumu cenām;
· Uzlabot slimnīcas telpu vizuālo pievilcību – ir veikts kosmētiskas remonts vienai telpai, lai izveidotu pacientu palātu.
4) nodrošināt stabilu, sabalansētu uzņēmuma saimniecisko darbību, efektīvu finanšu resursu pārvaldību un izlietojumu, vienlaikus nodrošinot kvalitatīvus ārstniecības pakalpojumus
- kopējie ieņēmumi vidēji palielinājušis par 6 % gadā;
 - nodrošināts bezzaudējumu finansiālās darbības rezultātu;
 - administratīvās izmaksas nepārsniedz 12 (divpadsmit) % no kopējiem izdevumiem;
 - nodrošināt, ka uzņēmuma apgrozāmie līdzekļi spēj segt īstermiņa saistības. Tekošās likviditātes koeficientu saglabāt optimālās robežās 1-2, kas nozīmē, ka uzņēmumam ir pietiekami apgrozāmie līdzekļi, lai segtu īstermiņa maksājumus;
- nodrošināt, ka finanšu līdzsvara koeficients (Pašu kapitāls / aktīvi (optimāli 50%<K<100%) ) ir optimālās robežās (50%<K<100%);
- nodrošināt pozitīvu neto peļņas rentabilitāti;
- aktīvs darbs debitoru parādu atgūšanu –nepalielinās šaubīgo debitoru parādu apjoms;
 -  Sabiedrības peļņu izlietot iepriekšējo gadu zaudējumu segšanai, Sabiedrības tālākai attīstībai, personāla motivēšanai, tālākai izglītošanai un darba kvalitātes celšanai, atbilstoši dalībnieku sapulces lēmumam un ārējo normatīvo aku prasībām.

Sabiedrības plānotais finanšu rezultāta apmērs 2023.-2025.gadam ir atkarīgs no ieņēmumiem par sniegtajiem pakalpojumiem, kārtējiem saimnieciskās darbības izdevumiem, kā arī pamatlīdzekļu nolietojuma izmaksām. Valsts veselības aprūpes finansēšanas kārtības (t.s. kvotu sistēmas) dēļ ir ierobežotas iespējas attīstīt un ieviest jaunus pakalpojumus.




















